
Karaj, 
kiel vi povas konstati, tiun ĉi numeron de Sennaciulo vi ricevas kun granda 
prokrasto. Ja, mi pasigis iom pli ol tri semajnojn kun niaj japanaj gekamaradoj 
danke al ilia invito. Mi uzas la okazon por danki publike al ĉiuj kiuj tiel bonkore 
kaj afable okupiĝis pri mi dum mia restado en Japanio. 
De la 24-a ĝis la 26-a de oktobro okazis en la urbo Kaga (Isikawa) kunveno 
de japanaj SAT-anoj al kiu mi partoprenis (vidu foton frontpaĝe). Dum tiu tre 
agrabla renkontiĝo en kamaradeca SAT-eca etoso, ni traktis diversajn temojn inter kiuj la kreon 
de la Japana LEA kaj eventualan kongreson de SAT en Japanio. Detala raporto pri tiu kunveno 
aperos en la decembra aŭ januara numeroj. Dum la kunveno ni sendis mesaĝon al la Eŭropa 
Socia Forumo, al la baldaŭa Monda Socia Forumo en Hindio kaj al la preparata Japana Socia 
Forumo. 
Sed ni revenu al tiu ĉi numero de Sennaciulo. En ĝi aperas nova rubriko pri kiu respondecas 
nia kamarado Cezar. Temas pri SAT-kulturo. Ni invitas vin ĉiujn kunlabori kaj kontribui al 
tiu ĉi rubriko. Ankaŭ ni kreis apartajn TTT-paĝojn de SAT pri la SAT-kulturo (vidu: http:!/ 
www.marktplatz-deutschland.de/rsabg!/pic2/sat-kulturo!). Krome vi trovos kelkajn aliajn temojn 
kiuj certe interesos vin. Mi deziras danki al nia k-do Jakvo Schram kiu dum mia foresto kolektis 
kelkajn kontribuaĵojn kaj preparis ilin por helpi al mi post mia reveno. Ja, tiu helpo estis tre utila, 
ĉar en la oficejo atendis min amaso da poŝtaĵoj, 1920 retmesaĝoj, mendoj ktp. Evidente, iom post 
iom mi sukcesos ĉion fari, sed mi petas paciencon de ĉiuj el vi kiuj eventuale atendas mian fes- 
pondon, aŭ iun alian agon. Dankon. Nun mi preparas min por la ESF kiu komenciĝos post kelkaj 
tagoj, esperante ke pluraj el vi ankaŭ partoprenos. Kamaradece al ĉiuj, 

nia peranto aŭ de la SAT-Centro. 

Ni petas ĉiujn niajn kunlaborantojn sendi al ni siajn tekstojn ĉu per la reto 
en la formato de teksto aŭ sur la disketoj en la formatoj de Word, Apple 
(Claris)Works, aŭ prefere en la formato RTF. Bonvolu nepre tajpi viajn 
tekstojn per la sistemo x (cx = ĉ, sx=$ „ktp) ĉar tio ebligas al ni facile trans- 
formi la tekston en normalan Esperanton. Se vi sendas tekstojn surpapere, 
vi tajpu ilin normale. Dankon. La Redakcio 

Tiu-ĉi lando en kiu ni naskiĝis 
-Hispanio- ĉiam nostalgias pri la 
pasinteco kaj timas estontecon. 
Kiel malsekura adoleskanto, 
Hispanio alkroĉiĝas cal la 
infaneco kaj timas la junecon. Ĝi 
amas ĉion konatan kaj forpuŝas 
novaĵojn. Lando kiu dormas ĝoje 
pensante pri siaj prapatroj kaj 
enprizonigante ian ajn deziron 
de libereco. Tiu-ĉi lando havas 
konstantan generacian konfronton 
kie la pli aĝaj subpremas, 
kontrolas kaj trudas siajn 
valorojn al la junularo kiu 
volas liberecon, ŝanĝojn kaj 
progreson. 

Hispanio “la katolika”, “la l 
spirita rezervujo de Eŭropo”, 
ĉiam alkroĉiĝanta al feroca 
tradicio, denove aperas kun 
siaj dramaj dogmoj por bremsi 
la evoluon de tiu-ĉi lando. 
Ankoraŭfoje la monarkio 
kaj la eklezio iras mane en 
mane kune kun la helpo de la 
riĉaj “familioj”, kiuj neniam 
rezignis perdi sian povon. 
Denove tiu-ĉi tandemo vidas 
kun hororo ke “ilia Hispanio”, 
ilia privata ĉasejo, marŝus tra 
padoj de libereco. 

La hispana dekstro, ĉiam la sama, 
sentas konstante sian timon pri ĉio 
kio sonas maldekstre. 

Bedaŭrinde la krio “Venas la 
ruĝuloj !!!”, estas hodiaŭ tiel 
aktuala kiel antaŭ 60 jaroj. La 
totalisman spiriton oni vidas en 
ĉiuj politikaj agadoj kiuj baras 
la intelekton kaj konfuzas la plej 
multon kun siaj difinoj. Antaŭe ili 
tute rifuzis la kaŝeman demokratan 
laikan kaj malfermitan ŝtaton, 
nuntempe ili ĝin uzas por trudi 
sian kaŝeman faŝismon. 
Progresema - kaj 
socio havas kiel 


demokrata 
konstantajn 


malamikojn, influan ŝtatan 
eklezion, potencan armeon kaj 
fortan kapitalismon. Tiu triopo 
garantias faŝistan ŝtaton, reiron 
al la pasinteco kaj paralizon de 
la progreso. 

La nuna registaro impregnata de 
la aŭtoritato kiun al ĝi investas 
la ne antaŭlonge pasinta historio, 
iom post iom rehavas la necesajn 
kolektivojn por trudi kaj daŭrigi 
totalisman —dolĉigitan Ŝtaton 


kaj por tio redonas la povon al 
tiuj kiuj ĝin havis dum tiom da 
jaroj, kun la escepto de la unuaj 
demokratiaj jaroj. 

La nepoj de la frankistoj 
rekonkeras sian “heredaĵon” 
kaj kun pozoj, pli aŭ malpli, de 
“novaj demokratoj” firmigas 
siajn leĝodonojn kaj rehavas 
siajn privilegiojn. 

Ni ne forgesos ke la tirana faŝisma 
frankismo bezonis la katolikan 
eklezion por ideologii la novajn 
generaciojn. Dum tiu bedaŭrinda 
tempo “kuraĝo kaj virto” estis 
sinonimoj de katolika doktrino. 
La valoroj de la katolikaj virtoj 


estis la instrumentoj de la 
subpremo kaj submeto tra la 
konscia manipulado de la infanoj 
kaj junuloj, same kiel la trudado 
de tenaca patriarka aŭtoritato kaj 
la timo de la punado kiun suferis 
en ia ajn malobeo. 

La eduka sistemo, en tiu-ĉi 
lando, antaŭ kaj post la diktaturo, 
escepte de la Respublika periodo, 
estis kaj estas en la manoj de la 
Eklezio helpata kaj subtenata 





de la ŝtato, senkonsidere ĉu 
ĝi estas monarkio, faŝismo aŭ 
demokratio. 

Dum la dua Respubliko, la religia 
temo disdividis la landon en du 
duonojn, ĉar la kapablo por ĝin 
modernigi ne ekzistis kaj ne estis 
eble malpliigi la religian povon 
kaj influon en ĉiuj sociaj tavoloj, 
ĉu pro aliancoj ĉu pro submeto. 
La diktaturo sukcesis, per la 
eliminado de ia ajn disidento, 
malmultigi la antiklerikalan 
spiriton de tiu epoko, ĉar kun 
la malapero de la opozicio 
kaj reedukado de la loĝantaro 
malmulton povis fari la progreso 

por atingi antaŭeniron. 

La infanaj mensoj konstruiĝas 
per la informoj kaj spertoj kiujn 
alportas la edukado kaj se tiu-ĉi 
estas precipe katolika, ĝi troviĝas 
en la antipodoj de la raciismo kaj 
sciencismo. 

Tiu-ĉi lando kredas en “la 
Sanktan Katolikan Eklezion“ 
kaj ĝiaj preceptoj, dogmoj kaj 
doktrinoj dum al ĝi mankas racia 
sento, logiko kaj esploroj. 

La unuiĝo de la Eklezio kun 
la Ŝtato konstruis tiun-ĉi 
bedaŭrindan realon kiu sin nutras 
de ideo trudata de la religio sur 
ĉiuj aliaj: la timo al libereco. 
Ne senintence dum multaj jaroj 
oni klarigis pri la malbonoj 
kiujn kunportas la libereco kaj 
la neceso ĝin porciumi, kontroli 
per tiuj kiuj posedas la povon. 
La katolika religio, kiel ĉiuj 
aliaj, starigas feran kaj senmovan 
hierarkion: Dio, patrio, patro kaj 
mastro. 

La origino de tiu-ĉi aŭtoritato, 
de ĝia akcepto kaj potenco 
troviĝas en tiu-ĉi hierarkio, kiun 
la registaro tiel bone konas, por 
daŭre havi la povon. Tiel, se 
estas akceptata la hierarkio, estas 
akceptata ankaŭ la puno, kiu ĉiam 
estas aplikata al la ribelemuloj. 
Ni sufoku la ribelemon kaj la 
sukceso por la dekstruloj estas 
garantiata. 

Por elimini la ribelon ne nur 
oni povas kalkuli pri eksteraj, 
subpremaj metodoj. Estas 
precipe necese praktiki la 
internan subpremon kiu realiĝas 
en la mensoj de la infanoj kaj 
junuloj, kaj la Eklezio “patrino 
kaj instruistino”, scias tre bone 
kiel tion fari. Jam dum XXI 
jarcentoj ĝi tion faras. 

La Ŝtato aĉetas la mensojn 


kiujn ĝi bezonas por realigi sian 
funkcion, kaj la Eklezio, la plej 
favorata en tiu aĉetado, lavas la 
cerbon al la hispanoj, eme al “ la 
bono, la virto kaj la vero “, sed 
kompreneble, al siaj bono, virto 

kaj vero, ni ne forgesu. 

De ĉiuj estas konate, ke ne eblas 
diskuto, ke tiu kiu havas en siaj 
manoj la instruadon ankaŭ havas 
la povon. Pro tio la Ŝtato forprenis 
tiun povon de la Eklezio, sed 
la Ŝtato bezonis la Eklezion kaj 
estis devigata streĉe alianciĝi kun 
ĝi kaj ambaŭ estas ne disigebla 
paro kiu bezonas unu la alian. 
Disigitaj por iom da tempo, 
Eklezio kaj Ŝtato denove iras 
mano en mano por savi la 
landon de la ruĝa Hispanio, kiu 
deziras la progreson, kiu tiom da 
malbono kaŭzas al la nunaj vivaj 
fortoj de tiu-ĉi lando, kvankam 
estu modera progreso kaj sufiĉe 
surogata, 
sed tamen 
“progreso”, 
rompo kun 
la senmova fi 
prapatra l£ 
pasinteco. 
Tiu-ĉi lando 
denove balotis 
favore al la 
dekstruloj. Eĉ 
se la modera 
maldekstra 
registaro ne bone regis la 
landon dum la tempo kiam ĝi 
havis la povon, tiu sukceso de 
la dekstro montras la nostalgion 
de la hispanaj civitanoj al reakcia 
lando, kiu estis tre “ bone edukita 
“ de la katolika eklezio. Tio 
supozigas ke la kondiĉoj por 
atingi involucion estas favoraj 
kaj oni povas denove montri 
la pretizajn elementojn por 
determini la socion kiun “ ili 
bezonas “ 

En = tiu-ĉi = hispana tero 
analfabetismo kaj religio ĉiam 
iris kune. Pro tio estas bezonata 
eduka leĝo kiu tenu en la 
ignorado, la fanatikeco kaj la 
superstiĉo difinitajn sociajn 
klasojn, dum ĝi preparas aliajn 
klasojn praktiki la povon sur la 
plej granda parto de la popolo. 
Pro tio estas necesaj la “itineroj” 


kaj kian ajn nomon ili donis, estas 
nur klasifikado de la lernantoj laŭ 
la socia klaso al kiu ili apartenas. 
Unuflanke estos la bonaj, lertaj, 
riĉaj, voje al la Universitato. La 
malpli bonaj kaj malpli riĉaj 
iros al la profesia kampo kiel 
kvalifikitaj manlaboristoj. La 
malpli inteligentaj, malriĉaj aŭ 
ribelemaj estos manlaboristoj. 
Malmulte aŭ tute ne kvalifikitaj 
voje al sia ekspluatado. La 
enmigrintoj iras al sekvanta 


itinero, kio estos gasta loko, 
kontrolo pri la subkaŝita laboro 
kaj ekzamenoj, ekzamenoj... 

Tiu-ĉi eduka sistemo povas generi 
ribelulojn kaj pro tio estis necesa 





helpo de la plej bona instrumento 
kiun posedas la hispana dekstro: 
La Eklezio, la religio, la institucia 
cerba lavado. 

Pro tio ne estas surprizo, aŭ 
malmulte surprizas, “indigi la 
religion kiel temaron”, ĉar tio 
ebligas havi la katolikan Eklezion 
kiel aliancanon en tiu-ĉi lando kaj 
tiel la faŝismo estas Ĉiam servata. 
Kiel ili trompas la popolon? Unue 
provokante kaj proklamante per 
diroj kaj faktoj la fiaskon de 
progresema leĝo kiel la LOGSE 
(Organa Leĝo de Ĝenerala 
Ordenado de la Eduka Sistemo. 
3-10-1990), kiu faris la ne 
pardoneblan eraron ne ideologii 
en la lernejaj klasoj, klarigante 
la valorojn de la progresema 
maldekstro kaj poste atingante ke 
la gestudentoj senideigitaj kaj ne 
bone informitaj pri la historio de 

tiu-ĉi lando finis kredante ke la 
demokratio estas “la plej bona” 
kiun oni povis havi, ne sciante ke 
burĝa demokratio estas precipe 
“burĝa” kaj trudas siajn celojn, 
kaj ke la formulo de la sistemo 
estis sendependa de siaj celoj. 
Aliflanke ĝi kreus junularon kiu 
nur agus per la konsumado, la 
facila sukceso kaj la konkureco, 
havante nenian homecan valoron 
por trovi pli bonan mondon. 
Tio-ĉi bone miksita konvinkis 
la hispanan socion por ke la pli 
multaj akceptu tiun-ĉi leĝon kaj 
tiun-ĉi dekreton. 

Estas evidente ke ne ĉiuj gejunuloj 
akceptis tiujn-ĉi formulojn kaj 
ribelis, kiel fakte tiel okazas, sed 
en la fundo tiuj gejunuloj, plej 
granda parto, estas kaptitaj de la 
sistemo kaj ilia ribelado, iom post 
iom, malfortiĝos kiam ili fariĝos 
pli aĝaj kaj bezonos stabilan 
vivon. Ili serenigos siajn ideojn 
en siaj kapoj kaj havos laboron 
-estu kiel estu- kreos familion 
kaj komencos ŝuldi monon 
pro pruntodonoj kaj pagoj kiuj 
malebligos al ili daŭre batali. La 
ciklo fermiĝas kaj la programita 
ekvilibro daŭras. Por tiuj kiuj 
persistas, la malliberejoj estas 
pretaj kaj nuntempe jam troviĝas 
disidentoj. 

La problemo de kredo en la ŝtatoj, 
la registaroj kaj la leĝoj estas ke 
la homoj ilin obeu malgraŭ sia 


kontraŭo, ĉar estas evidente ke 
la plej bona maniero por bari la 
leĝon estas ne ĝin plenumi, ĝin 
denunci al la gestudentoj por 
ke ili kritiku ĝin kaj klopodu 
blokadon, kiel jam estis farita 
pri la LOGSE, kaj en tiu-ĉi afero 
multon povas influi la profesoroj, 
precipe la ne konservativaj, 
ĉar la aliaj, ni jam scias, estas 
fidelaj al la trudantoj de la leĝo. 
La profesoroj, se ili ne volas 
klasifiki, ne klasifikas kaj se ne 
volas sankcii ekzamenantojn ili 
tion ne faras. Se ili ne volas ke 
iliaj gelernantoj akceptu kredon 
anstataŭ sciencon ili havas sufiĉe 
da eblecoj por tion sukcesi. La 
studentoj ankaŭ povas ribeli, 
oponi kaj denunci ĉiujn arbitrajn 
atencojn. 

Fronte al la ordo ĉiam povas esti 
la malobeo kaj la sistema malobeo 
estas la plej bona defendo fronte 
al tiu-ĉi eduka sistemo pli kaj 
pli identa al tiu, kiu estis kaj 
suferigis la hispanan popolon 
dum la kvardek diktatoraj jaroj 
kaj ĝia katolika endoktrinado. 
Revalorigi la religion kaj la 
religian fakton certigas ke ambaŭ 
estas necesaj en socio kie, la 
ŝtato kaj la eklezio, bezonas 
unu la alian por trudi valorojn 
kies signifo estas kiel se la homa 
specio ne estus valora en si 
mem kaj bezonus la kredon kaj 
dogmaron por doni signifon al 


la homa estaĵo. Tio-ĉi neniigas 
la kapablon esti kaj pensi per si 
mem kaj ni bezonas esti savataj 
de la malbonaj fortoj kiuj nin 
posedas. Ĝi supozas rezigni pri 
nia inteligenteco kaj boneco kaj 
daŭrigi nian vivon punataj kaj 
suferantaj pro niaj konstantaj 
pekoj, konsekvence al kredo en 
justeman kaj venĝan dion, al la 
registaro, al la patro, al ĉefo kiuj 
zorgas kaj protektas nin kaj nin 
premias aŭ punas laŭ nia respekto 
aŭ rifuzo al iliaj preceptoj kaj 
leĝoj. 

Denove la infanoj, knaboj kaj 
knabinoj, de tiu-ĉi lando travivos 
infanecon plena je timoj, teruro, 
punoj kaj ĉiuj specoj de arbitraĵoj, 
pro tiu-ĉi malsaĝa leĝo kiu lasas 
la infanojn en ne defendebla 
situacio, nur kapabla fari el 
ili «agresemajn, perfortemajn, 
malsekurajn, —malsukcesintajn, 
trudemajn kaj briditajn, kun la 
nura ebleco ripeti tion kion ili 
suferis kaj daŭrigi la torturon al 
la venontaj infanoj por subteni 
landon prizoneman, kie la amo al 
la morto estas ĉiam super la amo 
al la vivo. 

Hispanio dormas. Dume la fortoj 
de la malbono etendas siajn 
brakojn super niaj revoj, ĉar niaj 
revoj estas iliaj inkubsonĝoj. 


Marteno 





La jarkunveno de TANEF 


okazis la 19-an de oktobro dum la Faulhaber-semajnfino en Nederlando. Raporton pri la kunsido vi 


trovos en sekvonta Sennaciulo. 

Meze de novembro 2003 
okazos en Pariza regiono la dua 
Eŭropa Socia forumo. 

Dum la unua ESF en Firen- 
co, novembro 2002 partoprenis 
60.000 homoj. 

La iniciato estiĝis dum la 
Monda Socia Forumo okazinta 
en Porto Alegro de la italaj 
kaj eŭropaj socialaj movadoj, 
kiuj antaŭe kunvenis dum G8 
en Ĝenovo (ltalio). Malgraŭ la 
penso de multaj homoj, la ESF ne 
estas simpla kopio de la Monda 
Socia Forumo. En Eŭropo oni 
klopodas konstrui socialan 
movadon je nivelo de Eŭropo. 
Ĉu la Eŭropa unio ne kreis 
la Eŭropan politikan spacon? 
Kaj ĉu la sociala movado 
ne postkuras kiam temas pri 
socialaj rajtoj kaj socialaj 
atingaĵoj? La neoliberalismo 
plene envolvita en la Eŭropajn 
interkonsentojn urĝas la taskon 
de la socialaj movadoj. 


Unuan paŝon oni faris dum 
ESF en Firenco. Tie oni metis la 
bazon. Pluraj eŭropaj kampanjoj 
estis pridiskutitaj kaj socialaj 
retoj konstruiĝis aŭ rehejmis 
pli fortaj ol antaŭe. Rezultatoj 
de la ĝisnunaj kampanjoj ne 
ĉiam videblas, sed plej verŝajne 
la plej granda “gajno” estas ke 
almenaŭ ekzistas movado kiu 
kontraŭbatalas la Eŭropon de la 
neoliberalismo. 


Montriĝas klare, ke ESF 
povas sukcesi nur dank” al forta 
strukturo. Do, rapide ni denove 
havu strukturon kiu eble kiel ĉe la 
sindikatoj lamigas la bazan ideon. 
Jam nun ne plu la bazo parolas 
sed la bazo devas peti parolrajton 
al grupo de 200-300 homoj kiuj 

estas la “organizantoj, kiuj 
ebligis ke post Firenco okazas 
nun ESF en Francio. Postaj 
kandidatoj estas nun Britio kaj 
Greklando. 


Ĉiu kunsido de la Eŭropaj 
kunordigoj estas preparata de 
kvar laborgrupoj: “organizado”, 
“programo”, “plivastigo” kaj 
sociala movado. Krom tio oni 
uzas la Eŭropajn kunordigojn 
ankaŭ por aliaj aferoj kiel 
kampanjo kontraŭ milito, ktp. 





Kion vi devas scii ? 

Multe da informoj vi povas 
trovi sur la paĝo de SAT ene de 
ESF « http://satesperanto.free.fr/ 
esf/index.html». ESFokazos inter 
la 12-a kaj la 15-a de novembro, 
do plej verŝajne jam finiĝos kiam 
vi ricevos ĉi tiun Sennaciulon? 
Tamen” estas interese scii ke 
okazos la 12-an de novembro 
la unua Eŭropa asembleo por la 
rajtoj de virinoj. Multaj virinaj 
asocioj esperas ke ĉi tiun tagon 
naskiĝos granda trans-eŭropa 
kupola asocio. Saman tagon 
organizas la Eŭropa sindikata 
federacio sindikatan forumon. La 
oficiala malfermo de ESF okazos 
la 12-an de novembro vespere kaj 
la oficiala fermo estos la 15-an de 
novembro kun, kiel en Firenco, 





amasmanifestacio tra la stratoj 
de Parizo. 

La konferencoj kaj 
seminarioj estos ĉiuj simultane 
tradukataj -en la Francan, 
Anglan, Hispanan, Germanan 
kaj Italan. Do ankaŭ ĉi tie la 
“malgrandaj lingvoj” suferas 
diskriminacion kaj lingvaj rajtoj 
ne estas respektataj. Jes ni devas 
scii ke entute partoprenos homoj 
el sesdek landoj kiuj parolas 
kvardek diversajn lingvojn. Sed 
tamen estas notinde ke ankaŭ nova 
movado kiel ESF ne diskutas pri 
lingvaj problemoj kaj lingva 
egaleco. / 

Grava estas, ke oni 
faras apartan atenton al 
handikapitoj por ke ili povu 
sen problemoj partopreni 
iujn kunsidojn kaj debatojn. 
La vilaĝoj kie okazas la 
ESF estos en Parizo (la 
Villette), St Denis, Bobigny 
kaj lIvry. Antaŭvidiĝas 
32.000 sidlokoj. En St Denis 
11.000, Bobigny 8.000, Ivry 
8.000, La Villette 7.000. 


Evidente ESF signifas pli 
ol nur babili kaj diskuti. Kulturo 
havas apartan atenton nun kaj 
donas eblon al artistoj montri 
siajn verkojn. 


La budĝeto de ESF estas 
4.400.000 eŭroj. Ankaŭ ekzistas 
solidara fonduso kiu ebligas 
al malriĉaj asocioj, regioj kaj 
individuoj iun «subtenon. La 
financado de ĉi tiu solidarkaso 
venas el la 1096 de plialtigo de 
la kotizo kiun la partoprenantoj 
devas pagi. Ekzistas aparta kaso 
por la solidara mono. 

Individuoj kiuj volas 
partopreni pagas 30 eŭrojn kaj 

3 eŭrojn por la solidareca kaso. 
Financaj malfortuloj pagas nur(!) 
3 eŭrojn. 


Kio estas grava ? 

La dua ESF estas grava 
en tiu senco ke ĉar la Eŭropo 
de la politikistoj faras grandan 
ofensivon kontraŭ socialaj rajtoj 
en preskaŭ ĉiuj membroŝtatoj, 
necesas ke ekzistu platformo kiu 
donas kontraŭpezon. ESF povas 
esti tio(?). 

La nuna ESF okazas 
samtempe, kiam oni faras 
diskutojn pri Eŭropa konstitucio. 
Do ankaŭ en tiu senco la “voĉo 
de la popolo” povas havi certan 
efikon kiam oni faras decidojn 
(7), sed ankaŭ pri tio mi havas 


miajn dubojn. 

Ĉu la ESF estas unueco 
kiu havas la nazojn en la sama 
direkto? Certe ne, kaj ni ankaŭ 
devas fari la demandon: ĉu tio 
necesas? 

Kion ESF faras nun? Ĉu 
oni agadas por krei internacian 
solidarecon, tre granda ideo 
preskaŭ ne realigebla laŭ la 
plejmulto aŭ ĉu oni faras plian 
batalon ĉirkaŭ la temo “kontraŭ 
maldungoj kaj fermoj de 
fabrikoj"? 

Fakto estas ke se la ESF en 
Parizo montriĝos esti levilo al 
granda mobilizado ĉirkaŭ centraj 
sociaj aferoj (Firenzo - la milito, 
kaj Parizo socialaj rajtoj), ni certe 
faras paŝon antaŭen al konstruado 


de Eŭropa sociala movado. 

Iu ajn, en Parizo ni vidos 
pli emfazan ĉeeston de virinaj 
organizoj, pli fortan partoprenon 
de migrantoj, novan progreson 
en la organizado de la sociala 
movado en Centra - kaj Orienta 
Eŭropo. 

Demando kiun mi nun faras 
2 semajnojn antaŭ la evento 
estas: ĉu la junuloj nun aktive 
partoprenos, ne kiel spektantoj 
sed kiel kunagantoj? Certe vi jam 
scios tion kiam vi legos ĉi tiun 
tekston. 

Jakvo 

Informon mi prenis el “ De 
Groene Amsterdammer kaj De 
Morgen” 





Opinioj de nova SAT-ano 


Invitite sendi materialon al Sen- 
naciulo, mi, freŝa membro de SAT, 
deziras jene prezenti miajn unuajn im- 
presojn kaj ideojn pri nia organizaĵo. 
Mi emfazas ke la malsupraj ideoj estas 
tre freŝaj kaj nematuraj, ĉar, kvankam 
interesiĝanta ankaŭ pli frue pri la 
organizaĵo, mi povis nur lastatempe 
kontakti ĝin kaj ekkoni la ideojn ĝin 
gvidantajn. 

Mi eliras el tio, ke al SAT min 
allogis ne la deziro esti nura membro 
de unu organizaĵo kun idearo (ŝajne) 
la plej proksima al la mia, sed tiu, pli 
fruktodone utiligi mian membrecon 
por la venko de la ideo de socia- 
lismo. 

Mi estas madjaro (laŭ pli konata 
nomo “hungaro”) vivinta dum 45 ja- 
roj en lando socialisma, kaj la spertoj 
akiritaj en la lastaj jaroj estigis sufiĉe 
firman bazon por povi fari komparon 
inter la sistemoj socialisma kaj kapita- 
lisma. La konkludo de ĉi tiu komparo 
konfirmas la konstaton de nia eminenta 
filozofo G. Lukdcs, laŭ kiu eĉ la mal- 
plej bona socialismo estas pli bona ol 


kapitalismo. Kaj ĉi tio estas ne 
malplena rezonado, sed ankaŭ 
mia konkludo el konkretaj faktoj. 
Jen kelkaj el ili. 

Mi estis 55-jara, kiam mi 
perdis mian laboron pro la ban- 
kroto de la firmao, kie mi laboris 
kiel tradukisto (el la angla). La 
bankroto okazis pro (dufoja) for- 
rabo de la tuta havaĵo de la firmao 
(demonstrilo pri la terure malalta 
nivelo de publika sekureco en ka- 
pitalismaj cirkonstancoj - ĉi tiaj 
raboj estis tre maloftaj en la socia- 
lisma Hungario). La maldungon 
sekvis kelkjara senlaboreco, ĝis 
lasta jaro kiam mi iĝis pensiulo. 
Kaj ĉi tio estas ankoraŭ ne ĉio. 

Du el miaj filoj, kvankam 
ambaŭ sopirantaj labori, ne rice- 
vas jam de pluraj jaroj laboron. 
Vidante ilian senesperiĝintajn 
rigardojn, mi rememoras kun 
nostalgio la Hungarion socialis- 
man, kiam oni ne nur ne rifuzis la 
sinprezentantojn por laboro, sed 
diris: “venu, vi estus malmultaj, 
eĉ estunte duoble ĉi tiomopaj”. 
La multnaciaj firmaoj venis al 


ni kvazaŭ elefantoj en vendejon 
de porcelanaĵoj, detruante nian 
nacian ekonomion kaj farante el 
miaj samlandanoj siajn sklavojn. 

Mi mem aliĝis al unu el 
la hungariaj komunistaj partioj 
(MSZMP) por fari ĉion eblan por 
reporti socialismon. 

Intertempe en mi maturiĝis 
ankaŭ la ideo ke bona komunisto 
devas esti ankaŭ laŭ internacia 
skalo klarvida, do mi provis 
ekkontakti eksterlandajn k-dojn 
(kun sukceso malgranda). Kaj 
jen, mi alvenis inter vin. Antaŭ ol 
prezenti miajn konceptojn rilate la 
aniĝon, mi deziras vortumi kelkajn 
miajn dubojn. 

Traleginte la lastajn n-rojn 
de Sennaciulo, mi iom surpriziĝis 
vidante la heterogenecon de la 
nuna membraro kaj la diferencon 
inter la ĝeneralaj batalspiritoj 
sperteblaj en SAT de ekz. la jaroj 
1930-aj kaj de niaj tempoj. La 
komparon ebligis la legado de la 
materialo pri la SAT-kongreso en 
1931, respektive de la menciitaj 
n-roj de Sennaciulo. 

Ĉu SAT estus ĝuste tiam 
perdinta sian batalfervoron, kiam 
la klasbatalo kontraŭ imperiismo 
bezonus neniam pli antaŭe bezo- 
natan fortostreĉon por veki niajn 
samepokajn laboristojn ebriigi- 
tajn per rimedoj neniam antaŭe 
pli rafinitaj? La laboristoj de la 
okcidentaj evoluintaj kapitalis- 
maj landoj silentis ankaŭ en la 
1980-aj jaroj, lasante ke la medio 
de presmagnatoj kviete verŝadu 
la semojn de “malstreĉigo” en la 
socialismaj landoj, prezentante 
(ni tion jam klare vidas) allogajn, 
sed falsajn bildojn al la loĝantaro 
de tiuj landoj pri la “okcidenta 
mondo” - ĉu ili persistas silenti 
ankaŭ plu? 

Vidante la rezignemon de 
kelkaj SAT-anoj (simile en la 
n-roj de Sennaciulo), mi havas 
malmulton da kaŭzoj por esti 
pli optimisma. Jen, unu japana 
SAT-ano rakontas la historion 
de sia senreviĝo pri socialismo, 
kio okazis simple ĉar en la So- 
vetunio tempe de Stalin oni povis 
akiri ankaŭ spertojn ne tre favorajn 
por la afero de socialismo. Jen la 
konfeso de la ĝenerala sekretario 
de SAT mem, K. Barkoviĉ, kiu 
nomis sin “viktimo de komu- 
nisma periodo en Pollando”, kaj 
kiu sendube turnas sian dorson al 
la “komunisma” idearo (neĝenate 
de la simpla “bagatelaĵo”, ke la en- 
tema komunismo ne ekzistis nur 
en la tiama Pollando, sed ankaŭ 
ie ajn en la mondo, eĉ nun ...). La 
gvidantoj de la socialisma Pol- 
lando tutcerte faris pekojn ankaŭ 
pli gravajn kontraŭ kaj sia popolo 
kaj la afero de socialismo ĝenerale 
(ankaŭ mi memoras, ke la vende- 
joj viditaj de mi en la j. 1986-a 
estis kiel malplenaj en kelkaj - se 
ne en ĉiuj - urboj de Pollando), ol 
kia estis la malpermeso al aranĝo 
de SAT-kongreso tie. Sed ĉu ĉio 
tio estas sufiĉe gravaj “argumen- 
toj” por igi onin turni la dorson 
al la plej altranga socia sistemo, 
precipe en la vicoj de organizaĵo 

adoptanta (alm. laŭstatute) la plej 
noblajn ideojn de la homaro? 
“K-do” Barkoviĉ nomas unu pe- 
riodon (evidente subkomprenante 
socialismon) kiel la kaŭzanton de 
sia “viktimiĝo”, kvazaŭ periodoj 
mem povus igi iun ajn viktimo, kaj 
kvazaŭ lin “viktimigis” ne homoj, 
kies politika kariero estas verŝajne 
markita per agoj kontraŭaj al la 
ideoj de veraj komunistoj. La 
historiaj disvolvaĵoj dependas 
ankaŭ de la personaj kvalitoj de 
la aktualaj gvidantoj. Ni, hungaroj 
estis nomitaj bonŝancaj, havante 
tiel eminentan komuniston ĉekape 
de la socio, kia estis J. Kadar, kaj 
ni ankaŭ vivis trankvile, en relati- 
vaj bonstato kaj prospero. Tio, ke 
ĉi tia sorto Pollandon eventuale ne 
trafis, ne signifas ke sekve ankaŭ 
la idearo de socialismo-komu- 
nismo estas forĵetenda. 

Mi devas demandi al mi: 
se ĉi tiajn ideojn nutras eĉ la 
ĝenerala sekretario de SAT mem, 
kaj la ceteraj SAT-anoj lin nomas 
kamarado (inter ili la prezidanto 
s-ano Schram, kiu povas havi 
idearon malsaman, konsidere lian 
personan sorton), ĉu tiam mi ne 
eraris, decidante (post iom longa 
hezitado) tamen aniĝi al SAT. 
Aŭ ĉu oni volas, konservante la 
tradician alparolmanieron en la 
organizaĵo, almenaŭ ŝajnigi la 
idean monolitecon, kiu fakte do ne 
ekzistas? Kiucele? SAT ja estas ne 
iu politika partio, klopodanta varbi 
pli da apogantoj por si. 

LI 


Demandoj, demandoj, kiuj 
atendas respondon. 


Johano Petik 


Noto de redakta komitato : 

J.P. eraras: tiuj vortoj ne estas de Kreŝimir 
Barkoviĉ, sed de Walter Zelazny (vd. p. 
132, unua kolumno, 13a linio antaŭ la 
fino), kiu havas nenian funkcion en SAT. 
Ni ne scias, en kio konsistis la viktimiĝo 
de Walter Zelazny. 


En la urbo Kioto, Japanio, hodiaŭ 
(03-09-27) vespere okazis manifes- 
tacio por paco. Antaŭe oni nomis 
porpacan aŭ kontraŭmilitan marŝon 
«manifestacio por paco aŭ kontraŭ 
milito». Sed lastatempe junuloj ŝa- 
tas vorton «pacmarŝo». La hodiaŭa 
estis nomata «Kandela Marŝo», ĉar 
marŝantoj tenas kandelon en la mano 
por kondolenci viktimojn en diversaj 
militoj. 


Apud Urba Virina Centro kunvenis 
je la 18a kaj duono ĉirkaŭ 130 ho- 
moj. Laŭvole oni apelaciis pri siaj 
ideoj pri paco aŭ kontraŭ milito. Je 
la 19a kaj duono la Kandela Marŝo 
ekiris eskortate de policanoj. 


Marŝantoj portis kandelon en unu 
mano kaj afiŝon aŭ flagon en la 
alia mano. Afiŝoj kaj flagoj havis 
diversajn sloganojn en diversaj lin- 
gvoj: “Pacon en Afganio”, “Irako, 
Palestino”, “Usono ne intervenu en 
aliajn landojn”; “Japanio ne subtenu 
usonan registaron”, “Kontraŭ ĉiaj 
militoj”; “Japana Defendkorpuso 
ne iru al Irako”; “Kondolencon al 
ĉiuj viktimoj”; “Ne voĉdonu al la 
majoritata partio en la baldaŭa elek- 
tado de parlamentanoj”; “Defendu la 
Japanan Konstitucion kun la Naŭa 
Ĉapitro, kiu deklaras neniam militi” 
ktp laŭ propra bontrovo verkitaj. 
Sola komunaĵo de ĉiuj marŝantoj 
estas «Ne mortigu, ne estu mortigita, 
ne igu mortigi!» 


Ne mankis maljunuloj, eĉ beboj, in- 
fanoj kaj hundo en la marŝo, kiu iris 
laŭ la plej homoplenaj stratoj en la 
urbo. Survoje plimultiĝis partopre- 
nantoj, ne nur japanaj. Post unu kaj 
duon-horoj la Kandela Marŝo atingis 
la finan celon: Urbo-Domo. 


En la urbo loĝas 1,400,000 homoj. 
Ni estis dekmil-ono. Ankaŭ espe- 
rantistoj pli-malpli samnombras. 
SAT-anoj tri. 


(TAHIRA Masako, 33870) 

KURO DE LVIVO 


Mi ne estis ŝtono ne nubo 

neniu sonorilo kaj ne liuto 

eksonigita de anĝelo aŭ de diablo. 

Mi estis dekomence nenio alia krom homo 
Kaj mi ankaŭ ne volas esti io alia. 





Kiel homo mi elkreskis 
kaj suferis maljustaĵojn 


Karaj geamikoj, 

Ekde nun ni komencas novan 
rubrikon en Sennaciulo - «La SAT- 
kulturo», en kiu ni montros, ke ni 
faras propran sennaciecan kulturon. 
Por tio ni havas la plej bonan 
bazon, kiu eblas, ĉar ni staras kiel 
progresema maldekstra asocio sur 
la flanko de ĉiuj, kiuj penas, ke 
nia planedo Tero iam fariĝu vere 
paca loko. Ni estu konsciaj, ke tiu 
pacokulturo neniam eblus, se ni ne 
jam nun kreus tian kulturon en ni 
mem kaj en niaj vicoj. Tial ni elektis 
kiel simbolon por ĉi tiu kulturo la 
packolombon, kies simbolon kreis 
fama pentristo Picasso. 

En ĉiu Sennaciulo vi trovos ekde 
nun artikolojn pri niaj kulturaj 
agadoj, belan poemon, bongustan 
kuirrecepton, diversajn bildojn, 
karikaturojn kaj aliajn tekstojn, 
kiuj pruvas, ke ni tute ne estas tiel 
dogmemaj kaj unuflankaj, kiel oni 
parte supozas tion ankoraŭ nun 
pri ni. Ni montru tion! Ni gajnu 
la korojn de la simpatiantoj, kiujn 
ni sendube havas, - ankaŭ per 
homafabla maldekstra SAT-kulturo, 
ĉar nia asocio nepre bezonas novajn 
kaj junajn membrojn. 


SAT-kalluro ne 
LA eii A A mi 


. 4. 
ni faras diu ! 





kaj kelkfoje faris maljustaĵon 
kaj kelkfoje bonon. 


Kiel homo mi indigniĝas 
kontraŭ maljustaĵojn kaj ĝojas 
pri ĉiu alludo de espero. 

Kiel homo mi estas vigla kaj laca 
kaj laboras kaj havas zorgojn 

kaj malsaton je kompreno 

kaj je tio esti komprenata. 


Kiel homo mi havas ĝojon je miaj 
amikoj 

kaj havas ĝojon pri la edzino kaj 
infanoj kaj genepoj 

kaj timas pro ili kaj sopiras je 
sekureco 

kaj volas esti kun homoj kaj 
kelkfoje sola 

kaj bedaŭras ĉiun nokton sen amo. 


Kiel homo mi estas malsana kaj 
olda 
kaj mortos 
kaj ne estos ŝtono 
neniu nubo kaj neniu sonorilo 
sed tero au cindro 
kaj tio ne gravas. 
Erich Fried 
trad. Donjo kaj Cezar 


B. Traven: 
—— ULOJ OJD USI 110) 
Vizitu nian TTT-paĝon:http:// Romano, tradukita de Cezar, mendeblas nun ĉe SAT kiel kompaktdisko 
www.marktplatz-deutschland.de/ en PDF formato. Prezo 10 €. 
rsabg/pic2/sat-kulturo/ 


Via kulturredaktoro - Cezar 

SEA ria zi 


La SAT-kulturo celas helpi ĉe la 
elformo de la estetike kleriĝintaj 
homoj, kiuj « maldekstre » pensas 
kaj sentas. Helpe de la planlingvo 
Esperanto, SAT prezentas 
diversajn kulkturajn branĉojn kaj 
uzas sian propran kulturan agadon 
ĉe kongresoj kaj aliaj okazoj. La 
okupiĝo pri kulturo helpas pli bone 
kompreni, kompari kaj prijuĝi 
artajn verkojn, diversajn skolojn 
kaj politikajn tendencojn en tiu 
vasta kampo, tiel ke la esperantistoj 
mem pli bone povas agi en la sfero 
de la kulturo, kiu enviciĝas en 
la strebojn de ĉiuj progresemaj 
pacamaj homoj. Grava tasko de 
la SAT-kulturo estas interesi 
simpatiantojn je nia kultura laboro, 
por tiel gajni kunlaborantojn, kiuj 

poste eble eĉ fariĝos membroj de 
SAT. 


La pto TA Z 
Li KT 


Tiun foton mi faris dum la SAT- 
kongreso en Ĉaŭdefono: en la 
kuirkurseto de Viola. 





SAGA 


LE ANS 


Konsilo por ” pacenoj 


Se vi pro iu stulta 

fariĝis soldato, kaj oni intencas sendi 
vin en militon aŭ en iun similan 
entreprenon, por ke vi murdu 
homojn kaj mem mortu kiel heroo, 
faru jenon: vundu iom per tranĉilo 
la haŭton de unu el viaj tibioj. Do, 
forgratu iom da haŭto kaj metu sur 
tiun loketon duonigitan cepon kun 
la tranĉita flanko sur la vundon. 
Poste firme bandaĝu ĝin kaj lasu ĝin 
kiom eble plej longe netuŝita. Tio 
iom jukas kaj doloras. Elformiĝas 
aspektanta 
bezonas tujan kuracadon en lazareto 
aŭ en milithospitalo. 

Averto! Tio iom doloras kaj daŭras 
ĝis la vundo estas kuracita. Kelkaj 


danĝere ŝvelaĵo, kiu 


suboficiroj kaj oficiroj konas la 
trukon, eĉ kelkaj medicinistoj. Do ne 
diru tion al iu, se vi tion faras, por ne 
troviĝi antaŭ milittribunalo. Sed estu 
kuraĝa! La truko jam savis multajn 
vivojn. Eble ĝi savos ankaŭ la vian. 
Restu viva kamarado! 


Cezar 


33999??? ». 





Bertold Brecht 
Balado pri Mackie 
Messer 


Kaj la ŝarko havas dentojn, 
montras ilin sen ĝentil', 
Kaj Macheath tranĉilon 
havas 

nevideblas la tranĉil'. 


Aĥ, ruĝiĝas la naĝiloj 
de la ŝark', se fluis sang'. 
Mackie Messer portas 
gantojn, 

sen makul', laŭ sia rang'. 


En dimanĉo bele blua 
kuŝas strande morta hom'. 
Vir' foriras post angulon, 
Messer estas lia nom'. 





Kaj Ŝmul Majer malaperis 
kiel ofte riĉa vir'. 

Kaj la monon havas Mackie. 
Ne pruveblas la konspir'. 


Jenny Towlern oni trovis 
kun tranĉilo en la mam'. 
Iras kaje Mackie Messer, 
sen eĉ scii pri la dam'. 


Kaj la granda brul' en Soho: 
Sep infanoj kaj oldul'- 

sen molest', naiva Mackie 
en amasas post la brul'. 


La vidvino neolenaga, 
fama estas Ŝia nom', 

ŝi vekiĝis perfortita. 
Mackie, kiom kostas hom'? 


Kaj la fiŝoj malaperas. 
Ĉagrenite la kortum' 
devas voki eĉ la ŝarkon, 
sed li neas sen cerbum'. 


Li ne povas rememori, 
kaj ne eblas kapti lin. 

Ŝarko estas ja ne ŝarko, 
se ne trovas pruvoj sin. 


Tradukis Cezar 

En libro de Giordano Moya, 
«Esperantismo, Prelegoj kaj 
Eseoj», eldonita en junio 2002 
aperis sekva teksto pri SAT kaj la 
nuna situacio de la laborista klaso 
en la mondo: 


Sennacieca Asocio Tutmonda 
-SAT - fondiĝis en la Kongreso en 
Prago aŭgusto 1921. Ĝi estas la- 
borista klasbatala asocio, kiu pere 
de Esperanto celas: "per konstanta 
uzado de racie elpensita lingvo kaj 
ĝia mondskala aplikado, helpadi al 
la kreado de racie pensantaj spiri- 
toj, kapablaj, bone kompari, ĝuste 
kompreni kaj prijuĝi ideojn, tezojn, 
tendencojn kaj sekve kapablaj 
elekti memstare la vojon, kiun ili 
opinias la plej rekta aŭ plej irebla 
por la liberigo de sia klaso kaj 
forkonduko de la homaro al kiel 
eble plej alta ŝtupo de civilizo kaj 
kulturo". 


SAT post sia fondiĝo rapide 
kreskis, sed baldaŭ devis sperti 
gravan krizon pro la entrudiĝo de 
la dogmecaj stalinaj komunistoj. 

Ĝi superis la krizon, sed 
ĝia akcela kreskado ne daŭris. 
Nuntempe SAT restas vivanta, sed 
stagna kaj sen espero, ke ĝi fariĝu 
decida faktoro por la solvo de la 
sociala problemo. Fakte SAT kaj 
same UEA, kiel esperantistaj mo- 
vadoj, restas stagnaj. 


Vere, en la nuntempo, ĉe la 
sojlo de la dudekunua jarcento, 
SAT devus esti la plej forta sociala 
organizaĵo. La planediĝo kunpor- 
tas, ke la socialaj problemoj estu 
planedskalaj. La naciaj sindikatoj 
taŭgas por nenio. Al la transnaciaj 


entreprenoj devus respondi trans- 
naciaj sindikatoj. En la Eŭropa 
Unuiĝo mem la sindikatoj restas 
naciaj dum kapitalismo fariĝas 
transnacia. Kio okazis? La so- 
ciala asekuro mildigis la sorton 
de la laboristaro, sed ankaŭ 
fariĝas, ke la laboristoj dependu 
de la ŝtato. Se la ŝtato ruiniĝus 
la laboristoj restus sen asekuro. 
Oni ankaŭ povas diri, ke la plej 
multo el la laboristoj delasis esti 
proletoj. La nunaj proletoj estas la 
gastlaboristoj alvenintaj de ekster 
Eŭropo, sen iu rajto kaj farantaj 
laborojn, kiujn la nacianoj ne 
ŝatas fari. Tiuj gastlaboristoj, pro 
neinstruiteco, kutimiĝintaj vivadi 
en mizero, ne povas esti klasbata- 
lantoj, ĉar ili riskas esti forsenditaj 
al siaj landoj. 


La ordinaraj salajruloj kaj 
nuntempe eĉ multaj direktoroj 
de entreprenoj, estas salajruloj. 
Ili povas posedi aŭtomobilon kaj 
fakte ne estas proletoj. La plej 
multo distras sin per banalaĵoj, 
kaj se ŝatas cerbumi pri socialaj 
problemoj, okaze nur pri siaj 
laborkondiĉoj kaj salajro, sed laŭ 
la vidpunkto de propra profito. 
Certe ekzistas la sociala problemo 
de sendungiteco kaj multaj mize- 
ruloj meze de la abundeco, sed ili 
estas minoritato. 


La nuntempa planediĝo es- 
tas kapitalisma. La Eŭropa Unio 
naskiĝis por alfronti la rusan 
komunismon kaj ĝin impulsis po- 
litikistoj kaj kelkaj intelektuloj. 
La laborista klaso ne estas nun- 
tempe tiu kiu impulsas la socion. 
La fiasko de la rusa komunismo 

faras, ke la amasoj estu skeptikaj 
pri la solvo de socialaj problemoj 
per perfortaj revolucioj. 


Tamen, la planediĝo pre- 
zentos gravajn socialajn kaj so- 
ciajn problemojn mondskale. La 
ekonomio de merkato ne certigas 
la ĉiean bonfarton, tute kontraŭe, 
povas riĉigi iujn landojn kaj mize- 
rigi aliajn, kaj eĉ krei mizerulojn 
meze de la abundeco de la riĉaj 
landoj. 


Estas do, nenio pli aktuala 
ol la celo de SAT en tiu eduka 
agado. 

Ĝia rolo povas esti la plej 
granda faktoro de sociala reno- 
vigo kaj fariĝi grava faktoro de 
socia renoviĝo. 


Ĉu la laboristoj devas 
interkompreniĝi per la angla 
lingvo? 

Esperanto fariĝas nepre 
necesa kaj en tio SAT devas roli. 
Sed la hodiaŭa SAT ankaŭ dormas 
revante pri ideoj de la pasinta 
deknaŭa jarcento, ne taŭgaj por 
alfronti la socian problemaron de 
la kapitalista planediĝo. Tiu celo: 
“la kreado de racie pensantaj spi- 
ritoj, kapablaj bone kompari, ĝuste 
kompreni kaj prijuĝi ideojn, ktp”, 
devas enkonduki al la formulado 
de novaj tezoj por solvi la so- 
cialajn problemojn, kaj atingi la 
homarunuiĝon. 

Giordano Moya 


Koran dankon al Giordano 


Moya ke li donis permeson aperigi 
supran tekston 

27-28.10.22003 en Moskvo (Kon- 
ferenca centro de la hotelo «Kos- 
mos») okazis Tutrusia Konferenco 
de Civilaj Organizoj, kunvokita laŭ 
iniciato de la Movado «Por homaj 
rajtoj», «Konfederacio de Laboro 
de Rusio», «Centro de Ekologia 
Politiko de Rusio» kaj kelkaj aliaj 
neregistaraj organizoj. Ĝin parto- 
prenis ĉ. 1000 delegitoj de diversaj 
neregistaraj nepolitikaj organizoj 
(homrajtdefendaj, ekologiismaj, 
virinaj, liberaj sindikatoj, ktp.) el 
ĉiuj regionoj de la lando. Krom 
plenkunsidoj, funkciis 17 sekcioj kaj 
rondaj tabloj pri diversaj akraj pro- 
blemoj de la rusia socio. La neceso 
de la Konferenco gravas pro tio, ke 
ĝi estis kvazaŭ alternativo al simila 
aranĝo, okazinta kelkajn tagojn pli 
frue laŭ iniciato de la Prezidento, 
devinta montri kvazaŭan subtenon 
de la civila socio al la prezidenta 
kaj registara politiko. La desube 
kolektiĝinta Konferenco klare mon- 
tris, ke la nepolitikaj sociaj aktivuloj 
plene kontraŭas al la kreskantaj pro 
tiu politiko negativaĵoj. 


La unuan fojon en la historio Rusia 
Esperantista Unio oficiale partopre- 
nis en tiaspeca granda aranĝo kiel 
egalrajta civila organizo (apartaj 


esperantistoj, certe, renkonteblis 
ankaŭ en aliaj aranĝoj, sed ne kiel 
reprezentantoj de sia propra asocio). 
Plej aktive ili partoprenis en laboro 

kaj diskutoj de la sekcio «Civila 
socio kaj problemoj de migrado, 
repatriado kaj ksenofobio» kaj ronda 
tablo «Civila socio kaj defioj de 
tutmondiĝo». Al la menciita sekcio 
estis eĉ proponita kaj disdonita rezo- 
lucipropono pri signifo de Esperanto 
en batalo kontraŭ ksenofobio, tamen 
pro manko de tempo oni ne sukce- 
sis ĝin pridiskuti (bedaŭrinde, kiel 
ankaŭ kelkaj aliaj gravaj problemoj 
koncernaj). Estis disdonitaj ĉ. 350 
kompletoj de diversaj materialoj pri 
Esperanto; en vestiblo dum paŭzoj 
konstante deĵoris iu el la esperantis- 
toj, kiu respondis demandojn pri nia 
lingvo kaj movado. Estas interese, 
ke inter partoprenintaj esperantistoj 
plej aktivis membroj de SAT, Oleg 
Izjumenko kaj Nikolao Gudskov. 


Inter rezolucioj, akceptitaj en la 
Konferenco, por ni menciindas la 
rezolucio de la ekologia sekcio, 
postulanta liberigi la membrojn de 
la societo PORTOS (estantaj, i.a., 
esperantistoj kaj SAT-anoj), arestitaj 
pro false fabrikitaj akuzoj. 


Nikolao Gudskov 





En Gotenburgo ĉeestis Tamara Kos- 
tjug - unu el la organizantoj de Por- 
tos / Teorio de Feliĉo. Ŝi estas libera 

ĉar ŝi ne estas rusino. Ŝi montris 
al mi TV-filmon pri la agado de 
sia grupo en Rusio. Kelkaj de iliaj 
organizantoj ankoraŭ troviĝas en 
malliberejo. 
Nun mi komprenas iomete: 
Portos estas organizita simile al 
kibuco: nepagataj organizantoj sed 
ankaŭ pagataj laboristoj (ĉu en ki- 
buco laboras pagataj laboristoj ?), 
inter ili junuloj, kiuj antaŭe vivis sur 
la strato. Ili estas/-is organizitaj sim- 
ple, sed efike: pago laŭ laborkvanto, 
ĉiuj (?) vivis kune sur la ferma areo. 
Mi ne scias ĉu ili pagis imposton (mi 
supozas ke ne). Mi havas la impreson 
ke ili eble kondutis kiel propra ŝta- 
teto, Ili etendigis la aktivecon ankaŭ 
al aliaj urboj. Ili sendis la junulojn 
kaj infanojn por labori al bieno, kiu 
laŭŝajne estis privata posedo de unu 
el la organizantoj. 
Ili havis armilojn - sed ĉu laŭleĝe por 
defendi siajn posedaĵojn ? 
Ĉiukaze Tamara havas altajn celojn 
- ĉu ili konformas la demokratian 
manieron de la dispartigo de la po- 
tencoj ? 
Ŝi emas esti fotita kun ŝtatestroj kiel 
Putin, Gorbaĉov k.a.. Por mi ne eblas 
prijuĝi ilin entute. 
Ĉiukaze ili donis al surstrataj junuloj 
(k.a.) laboron, loĝlokon, manĝaĵon. 
Sed tamen restas demando, ĉu laŭ- 
leĝe, ĉu ne. Temas pri socio- kaj 
ekonomio-politika afero. 

(de M.W.) 


OSIEK-PREMIO 2003 


En 2003 la OSIEK-anoj proponis 25 verkaĵojn 
premiindajn: ĉiuj estis prezentitaj en la junia numero 
de La Gazeto. La 24an de julio, dum la IEK en 
Prago, Ĉeĥa Respubliko, sekreta voĉdonado 
atribuis la premion al 


Gerrit BERVELING 
pro: 
Antologio Latina 
Gratulon! 
La premio, 500 eŭr., rekompencas vivantan 
aŭtoron pro publikigita verkaĵo ne fikcia 
aŭ pro grava traduklaboro. 


el Fonto n-ro 268, aprilo 2003 informoj: La Gazeto, 55210 Creuŝ, Francio kaj http:/osiek.org Mi 

El la SAT-sidejo 
67 avenue Gambetta 


FR-75020 Paris 









NOVA P.L.V. 


Lanĉoprezo : 

por Francio 70 € -- 
4,64 € (afranko) 
por Eŭropo: 70 € -- 
1,29 € (reg.afr.) 
ekster Eŭropo :70 
€-9,49€ (reg. 
afranko). 













FONDUSO BILLY WALDON 
Kobayasi 5000 JPY ; Nonomura 5000 JPY ; 


SOLIDARSERVO 
Nonomura 5000 JPY 


POR LA NOVA KOMPUTILO: 

M. Remy 20,00 Eŭroj. P. Quillaud 80,00 Eŭroj, Unoki 
10000 JPY ; Hanazawa 10000 JPY ; Makino 10000 
JPY ; Nonomura 10000 JPY ; Tahira 10000 JPY ; 


NOVALIĜOJ 
35.633. Ignatov Christo, p.k.15, BG-9620 Albena, Bul- 
gario. 

Markov Metodi, str. Vasil Levski 20, BG-2700 
Blagoevgrad, Bulgario 

Meĉev Gospodin, str. Car Kalojan 29, BG-6000 
Stara Zagora, Bulgario 

XTonkova Margarita, Jk. Druĵba bl. 412, vh.”v” 
et. l ap.2, BG-5800 Pleven, Bulgario 

XMiteva Cvetanka, kv. Storgozija bl. 40 et.1 ap. 
1, BG-5800 Pleven, Bulgario 

XBogoslpvova Soĝa, bul. Saborni 31, et.1 ap.l, 
BG-9000 Varna, Bulgario 

“Ivanova Ivanka, str. Petrohan 94, bl.Komarov, 
p.k. 59, BG-7005 Ruse, Bulgario. 

Donkova Velika, str. Dimitar Donĉev 4, vh.2 
p.K. 15, BG-7005 Ruse, Bulgario 

Donkov Stojan, str. Dimitar Donĉev 4, vh.2 
p.K. 15, BG-7005 Ruse, Bulgario 

“Gardner Vesselina, str. Odrin 21/1-2, BG-9000 
Varna, Bulgario 

Orsingher Cyril, 44 av. de St. Ouen, FR-75018 
Paris, Francio. 


35.634 


35.635 


35.636 


35.637 


35.638 


35.639 


35.640 


35.641 


35.642 


35.643 





NEKROLOGO 
La 8-an de aŭgusto forpasis en Saint-Appolinard (FR), 
71-jara, nia malnova membro, 


kamarado 
Jean DETTWILLER 
(matr. 28.226) 
Ni kondolencas al la familianoj kaj geamikoj. 
sedotoj. 


La 6-an de aŭgusto, en Inuyama (JP) mortis 83-jara, 
pro korinfarkto, nia dumviva membro, 
kamarado 
MUKAI Kou 

(matrikulo 31.246) 
K-do Mukai Kou estis la plej grava posteulo de k-do 
Jamaga Taiĵi (1892-1970, matr. 1144). Estante bata- 
lanta anarkiisto-esperantisto, li estis kerno de diversaj 
civitanaj movadoj: pacista, kontraŭatomcentrala ktp, 
en Japanio. 
Ni kondolencas al familianoj kaj liaj gekamaradoj. 





alefokofe 
La 25.09.2003 forpasis en Beziers (FR) , 92-jara, nia 
malnova kaj fidela membro, k-dino 
Denise CASTELLO 
(matr. 21.649) 
Ni kondolencas al la familianoj kaj geamikoj. 


daololojoke 
En Kerity (Paimpol) (FR), ĵus forpasis nia malnova 
membro, k-dino 
Madeleine GUILLOU 
(matr. 23.646) 
Ni kondolencas al amikoj kaj familianoj. 


afokokokok 


Kun profunda funebro mi devas komuniki al vi la 
morton de mia edzino 
Inge RODEWIG 
(matr. 33.345) 

la 27.09.2003 en aĝo de 75 jaroj. Post grava operacio 
jam antaŭ preskaŭ 3 jaroj, ŝi nun devis suferi du aliajn 
operaciojn denove, kies sekvojn ŝi ne trastartis. 

Ni konatiĝis kiel junaj homoj kadre de la Esperanto- 
movado, al kiu ŝia unua 








am restis fidela, kvankam ŝia 

zorgo estis la familio. Krome ŝi multe aktivis en socia- 

laj aferoj okupiĝante dum la pasintaj 30 jaroj ĉefe pri 

gemaljunuloj. 

Mi dankas al ŝi pro pli ol 50 jaroj da kunvivado. 
Hans Rodewig 

Ni esprimas sincerajn kondolencojn al nia k-do Hans. 





skekolotoj 


En Oldenzaal (NL) forpasis 87-jara la 20.09.2003, nia 
kamarado 


T.J. BENAVENTE 
(matrikulo 32.980) 
Ni kondolencas al la familianoj kaj geamikoj. 

Organiza garantianto : KAVA-PECH, kongresa kaj kleriga agentejo de Petro Chrdle, kunorganizanto: ESO, Espe- 
ranto-Societo Bratislava. 





Koresponda adreso: KAVA PECH, Anglicka 878, CZ-25229 Dobrichovice. Tel: --420 257 712 201; fakso: -420 
257 712 126; rete: info(Qkava-pech.cz; http://www.kava-pech.cz. 


OKK: Petro Chrdle, Zdenek Pluhar, Jana Melicharkova, Jarmila Rechtorysova. 
La 77-a SAT-kongreso okazos unuan fojon en Slovakio, precize en ĝia ĉefurbo Bratislava, kiu logas kaj pro sia 


beleco urba, kaj pro la konekto kun bela naturo: rivero Dunaj (Danubo), montetaro Malĉ Karpaty (Malgrandaj 
Karpatoj). 





Infanoj ĝis 10-jaraj ne pagas kotizon. 

La partoprenantoj el CZ, HU, PL, SI, SK ĝuas 3096 rabaton. La partoprenantoj el AL, BG, RO, eksa YU (krom SI, 
eksa SU kaj ekster Eŭropo (krom Aŭstralio, Israelo, Japanio, Kanado, Korea Respubliko, Sud-Afriko kaj Usono) ĝuas 
50 96 rabaton. 


ATENTU : Personoj el landoj, kiuj bezonas enirvizon por Slovakio devas indiki tion antaŭ la 30-a de aprilo 
2004. Pli poste ne plu eblos trakti tion. 


Kongresejo: Kiel kongresejo servos Kultura domo TRNAVKA en samnoma urboparto de Bratislava kaj parte ankaŭ 
la apuda hotelo PLUS. 





Du fotoj de nia kongresurbo - Bratislava 

Mi partoprenis al la 7a Ĉielarka Marŝo (Rainbow March: 
la parado de seksminoritatoj) en la 14a tago de Septem- 

bro en la jaro 2003. Ĉirkaŭ 900 seksminoritatoj (gejoj, 

lesboj, anbaŭseksamantoj, transseksuloj, transgenruloj, 
interseksuloj, senseksdeziruloj,....) partoprenis en la 
parado. Ni marŝis en centro de Sapporo (Susukino kaj 
Oodoori) reklamante al loĝantoj de la urbo, ke ĉie ĉiam 
ni seks-minoritatoj ekzistas. Mi preparis kaj kunportis 





reklamkarton :»Senseksdeziro, Senproblemo!» kaj «Viro 
kondutu Virece? Virino kondutu Virinece? Eskapu 
el tia Ideo!», 


Post la parado, okazis Fiereca-kunveno kaj, en tiu kun- 
veno urbestro de Sapporo (S-ro Ueda Fumio) paroladis. 
Tio estas la unua fojo, ke urbestro paroladis en seksmi- 
noritata okazaĵo en Japanio. La parolado de urbestro de 
Sapporo estas jena, kaj ricevis grandan aplaŭdon en la 
kunvenejo. 


Resumo de la Parolado de urbestro de 
Sapporo 


"Mi tre ĝojas, ke multaj seksminoritatoj venis al ĉi tiu 
marŝo en Sapporo. Mi dankas al vi, ĉiuj partoprenantoj, 





kiel reprezentanto de la loĝantoj de Sapporo. 
Mi tre ĝojas, ke vi prezentis vin kuraĝe, kaj ke troviĝas en 
ĉi tiu Sapporo urbanoj, kiuj kuraĝigas seksminoritatojn. 


Homaj Rajtoj, tio estas rajtoj, ke homoj vivu kiel homo, 
persono vivu kiel persono, mi pensas. Estas minoritatoj, 
kiuj plej bezonas homajn rajtojn. Homaj rajtoj de majo- 
ritatoj ĉiam estas garantiataj. Homaj rajtoj de minoritatoj 
ne ĉiam estas garantiataj...eĉ malgarantiataj. 

Tio estas realo de minoritatoj. 


En nia historio, ni konstruis la kadron de «Homaj Rajtoj», 
kaj ni nepre devas gardi la rajtojn de persono. 

Ni havas Konstitucion de Japanio kaj Tutmondan Dekla- 
ron de Homaj Rajtoj. 

Ili estas kreitaj de homoj post multaj eraroj. Konfirmante 
tion kun vi, ni KS = 

ĝojas, ke vi eka: 
gadis en tiu ĉi 
urbo Sapporo. 


















Familianoj de 
seksminoritatoj, 
Tute ne estas 
hontinde, ke viaj] 
gefiloj estas mi. 
noritatoj. E 
via fiero, ke via 
gefiloj prezenta: 
sin gaje. 

Kaj gefilojn gar- 
das ni, la gepatroj kaj familianoj. Mi volas fari la urbon 
Sapporo tia, ke ni iniciatos movadon de spirita liberiĝo 
kune kun via gefiloj kaj antaŭenpuŝos la homan saĝecon. 


Skribita en la 17a de Oktobro 2003. 


NISHIKAWA Satoru «snisikaw(Dasexual.jp» 









La Zamenhof- 
Varpas, Kaunas, 2003 


Tato, Roman Dobrzynski, eld. 


“Verkita laŭ interparoloj kun D-ro L.C. Zaleski- 
Zamenhof” estas ties subtitolo. Fakte oni povus kunigi 
ambaŭ homojn kiel kunaŭtorojn, tiel nedisigeble ili kun- 
laboris en tiu verko. | 

Ĝi ŝajne estas intervjuado de la dua far la unua 
- ŝajne, ĉar kiel Roman mem klarigas, la verkado daŭri$ 
jarojn, la korespondado postulis foje monatojn... Proksi- 
mume en la unua duono de la libro, Inĝeniero-D-ro Z-Z. 





parolas pri sia vivo; en la dua, pri la Avo, kun A majuskla, 
kaj pri Esperantismo ĝenerale. 

Louis-Christophe Z-Z. estas sufiĉe fama ĉe 
Esperantistoj. Oni ne bezonas rememorigi, ke li travivis 
kruelegan periodon 1940 - 1942 en la Varsovia geto, el 
kiu li kun la patrino mirakle sukcesis eskapi la 8an /9 / 
1942, laŭ maniero, kiun cetere li ne tre precize rakontas: 
“Oni povis facile enmiksiĝi en la grupon (de laboruloj 
eksteren) subaĉetante judan policiston, poste la polan” (p. 
47). Facile? Modesteco de l” heroismo... Li aldonas (p. 
98), ke la savo de Wanda la patrino far kuracisto metante 
sur ŝin blankan kitelon “ŝi estas mia asistantino” (Letero 


daŭrigo pa. 160 
159 

de M. Noll en Ludovikito, Kromkajero 2 bis, p. 169) 
estas legendo. Tamen “ne ekzistas fumo sen fajro” (Pro- 
verbaro); L-C. mem elvokas junan kuraciston: “Subite 
li puŝis min sur preterveturantan ĉaron kun kadavroj”. 
La juna kuracisto jam tiel savis lian vivon (p. 45). Oni 
bedaŭras ne scii iom pli pri tiu juna kuracisto, Jan Fren- 
dler, kiu tiel riskis sian vivon per sia miriga sindonemo al 
la Z-familio, al la adoleskanto Ludoviko-Kristoforo kaj 
eble ankaŭ al la patrino Wanda; tia faro meritas eternan 
admiron kaj dankemon! 

La cetero de la vivo de Ludoviko-Kristoforo 
eble estas malpli interesa al samideanoj; ĝi estas tiu de 
brila inĝeniero fuĝinta el komunista lando, kiu talente 
sukcesas altnivelan karieron de beton-konstruisto tra la 
tuta mondo. 

Sed la dua parto de la libro ekde p. 109, malpli 
personeca, estas pli alloga el esperantologia vidpunkto.Ĝi 
prezentas la tutan historion de la lingvo kaj de la movado 
tra la prismo de unu el la raraj pluvivantoj de la antaŭ- 
milita periodo, kaj de la verŝajne plej bona konanto “de 
interne”, pro familiaj motivoj, pri la tuta esperantisma 
afero. La demandoj de Roman estas rektaj, trafaj, pre- 
cizaj; la respondoj honestaj, pripensigaj, senmeandraj. 
Eble la preparo de la respondoj sentiĝas; neniam Ludo- 
viko-Kristoforo balbutas aŭ elseliĝas. Tio eble demetas 
iom da spontano el la dialogo, sed kompense certigas 
seriozan antaŭstudon de la priparolataj temoj. Ĝia legado 
estas aparte rekomendinda al la novbakitaj esperantistoj, 
kiuj, ofte kapablaj kontentige esprimiĝi en la internacia 
lingvo, bedaŭrinde scias absolute nenion pri niaj prauloj. 
Afliktiga en si mem, tiu nekono fariĝas grava balasto por 
la progreso de la movado, ĉar la nunaj homoj ne povas 
profiti la sperton de siaj antaŭuloj kaj riskas preni la sa- 
majn misvojojn kaj rekomenci la samajn agerarojn. Ali- 
parte, aspektante bagatelece malserioza, tia nescio riskas 
deturni de esperanto klerajn interesatojn. 

Du atutoj nepre menciindaj faciligas tiun lega- 
don: la belo de l” eldono: jen libro eleganta, en kartona 
fortika kovrilo, arte prezentita, sur papero preskaŭ luksa. 
Brave al la Litovoj, al kiuj ni ŝuldas tian belegan libron. 
La dua atuto estas ties bonega Esperanta lingvo. Ĝi fluas 
simple, tamen elaste, elegante, kvankam en moderna 
vesto, senhezita antaŭ kelkaj necesaj neologismoj sur 
tereno teknika aŭ politika. Ĝi ja estas modelo de Espe- 
ranta lingvo. Unu solan eraron mi notis, verdirekutiman 
ĉe samideanoj, pl 86 “putriĝinta reĝimo”; ne: putrinta!. 
Dankon, Roman; la eleganteco de stilo en la nunaj verkoj 
estas tiel ofte flankelasita, ke oni vere ĝuas vian klaran 
kaj efikan skribmanieron. 

Kiam oni kalkulas, kiom da libroj valoras la 
penon, ke oni lernis Esperanton por ilin frandi, la fingroj 
de niaj manoj ĝenerale sufiĉas. Nu, La Zamenhof-Strato 
nediskuteble apartenas al tiu inda minoritato. 


Johan' -Luko 21/08/2003 

SAT-ANOJ 


KIOM VI KONAS VETURILOJN ? | 





Por faciligi la solvon por ĉiuj vortoj estas donita la komenca 
litero. (R) = radiko. 


Hor: 


G- Senmotora aviadilo 

B- Velboato 

R- Barko aŭ barĝo trenata de motorŝipo 
B- Aeroplano kun du paroj da aloj 

S- Motorskutilo 

. K- lama hispana velsipo 

. K- Speco de ŝipo, pli malgranda ol fregato 
. B- Velocipedo kun egalaj radoj 

. K- Korboboato 

10.. G- Barketo uzata en, Venecio 

11. K- Ŝarĝaŭto 

12. G- Velŝipo, skuno 

13. A- Aŭtomobila omnibuso (R) 


vPINAVPLPL- 


Vert. (sign.lokoj) S-aerportata milita veturilo destinita por 


esploroj. 


I. Moĉilnik 


